**Csanytelek Község Önkormányzata**

**Képviselő-testülete**

**…/2023. (II. .. .) önkormányzati-rendelet-tervezete**

**AZ ÖNKORMÁNYZAT SZERVEZETI ÉS MŰKÖDÉSI**

**SZABÁLYZATÁRÓL SZÓLÓ**

**14/2015. (XI. 27.) ÖNKORMÁNYZATI RENDELETE**

**MÓDOSÍTÁSÁRÓL**



**Csanytelek Község Önkormányzata Képviselő-testülete**

**…/2023. (II. 28.) önkormányzati-rendelet-tervezete**

**az önkormányzat szervezeti és működési szabályzatáról szóló**

**14/2015. (XI. 27.) önkormányzati rendelet módosításáról**

Csanytelek Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és d) pontjában, a Magyarország helyi önkormányzatairól szóló 2011. évi CVXXXIX. törvény 43. § (3) bekezdésében megállapított feladatkörében eljárva, az önkormányzat szervezeti és működés szabályzatáról szóló 14/2015. (XI. 27.) önkormányzati rendelet 23. § (2) bekezdés b) pontja ba) alpontja szerint az Ügyrendi Bizottság előzetes véleményének kikérésével a következőket rendeli el:

*1. Az önkormányzat szervezeti és működési szabályzatáról szóló 14/2015. (XI. 27.) önkormányzati rendelet (a továbbiakban: R) módosítása*

**1. §**

(2) Az R. 28. § (8) bekezdés helyébe az alábbi módosítás lép:

„(8) A képviselő-testület a polgármesteri hivatal alaptevékenysége ellátásának módját az alábbiakban határozza meg:

1. a polgármesteri hivatal iratkezelése a polgármesteri hivatal szervezeti és működési szabályzata 1. mellékletének 7. függelékében foglalt Iratkezelési szabályzat szerint az iratok kezelése *önkormányzati ASP rendszerben* ***az IRAT szakrendszerben*** *történik;*
2. az önkormányzati adóhatóság *önkormányzati ASP rendszerben az* ***ADÓ szakrendszerben*** látja el feladatát;
3. a központosított illetményszámfejtés **(*KIRA)*** biztosítja a hivatalnál foglalkoztatottak személyi juttatásainak (illetmények és a jogviszony alapján járó egyéb juttatások), egészségbiztosítási ellátásainak (táppénz, GYED, terhességi gyermekágyi segély, baleseti táppénz), illetve a munkáltató közterheinek elszámolását;
4. pénzügyi, gazdálkodási feladatok ellátása *önkormányzati ASP rendszerben a* ***KASZPER, ETRIUSZ, KATI és a VIR*** *szakrendszerekben történik, továbbá* az **EPER** Szakértői Integrált Pénzügyi Számviteli Rendszere archív adatok lekérésére alkalmazható, valamint az ehhez kapcsolódó ***Étkeztetési és számlázási modul***, mely a gyermekétkezési nyilvántartási és számlázási feladatok ellátását szolgálja;
5. anyakönyvi ügyekben, lakcím-nyilvántartási ügyekben, választás (helyi, országgyűlési, EP) népszavazás lebonyolítása során az ***Anyakönyvi Szolgáltató Alrendszert* (ASZA)** kell alkalmazni;
6. az önkormányzati vagyon nyilvántartása az *ASP rendszeren belül az* ***ingatlanvagyon-kataszter* *szakrendszerben*** *és a* ***KATI*** *programban történik;*
7. a szociális segélyezés nyilvántartása a **WIN-MANKÓ** Szociális Segélyezés Komplex Szakmai Rendszere programjában valósul meg, továbbá a **PTR *Pénzbeli és Természetbeni Ellátások Rendszere*** szerint;
8. a helyi népesség-nyilvántartással összefüggő feladatok a ***Helyi Vizuál Regiszter*** rendszerben végezhetők;
9. a testületi és bizottsági üléseken készült jegyzőkönyvek továbbítására a **Törvényességi Felügyelet Írásbeli Kapcsolattartás Modul (TFIK)**, az önkormányzati rendeletek elő- és elkészítésére, publikálására az ***Integrált Jogalkotási Rendszer LocLex*** felület (**IJR Loclex**), a hatályos önkormányzati rendeletek nyilvántartására a ***Nemzeti Jogszabálytár* (NJT)** szolgál;
10. a **TakarNet** ingatlan-nyilvántartáshoz való internetes hozzáférése biztosítja az ügyek gyorsabb intézését;
11. Vezető és Továbbképzési Intézet által működtetett ***Probono rendszer*** a Polgármesteri Hivatal közszolgálati tisztviselői továbbképzésének lebonyolítására alkalmazható;
12. **Központi Címregiszter (KCR)** jogszabályban meghatározott adatokat (címelemeket, ingatlan-nyilvántartási azonosító kódot, címkoordinátát) és a nyilvántartás működtetéséhez szükséges egyéb adatokat tartalmazza;
13. az ipar-kereskedelem, valamint hagyatéki ügyek intézése az *ASP rendszeren belül a* ***KERESKEDELMI szakrendszerben és a HAGYATÉKI szakrendszerben*** történik;
14. az elektronikus ügyintézés az *ASP rendszer alkalmazásával valósul meg.*
15. Az R

a) az 1. § (3) bekezdés a) pontjában a „megyén” szövegrész helyébe a „vármegyén” szöveg,

b) a 21. § (1) bekezdésében a „hangfelvételen” szövegrész helyébe a „szövegszerkesztőbe” szöveg kerül.

*2. Hatályba léptető rendelkezés*

1. **§**

Ez a rendelet 2023. március 01. napján lép hatályba és hatályba lépését követő nappal hatályát veszti.

………………………………………… ……………………………………..

Erhard Gyula polgármester Kató Pálné jegyző

**Záradék:**

A rendelet kihirdetésének időpontja: 2023.február hó 28. napja.

…………………………………..

Kató Pálné jegyző