**Csanytelek Község Önkormányzata Csanytelek Község Önkormányzata**





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/299-1/2023.

**E l ő t e r j e s z t é s**

**Csanytelek Község Önkormányzata Képviselő-testülete 2023. februári ülésére**

**Tárgy:** *Felgyői Mini Bölcsőde szakmai programja, SZMSZ-e és házirendje véleményezése*

**Tisztelt Képviselő-testület!**

Az ismételten átszervezés alatt álló Alsó- Tisza-menti Többcélú Óvodák és Mini Bölcsődék szervezeti átalakítása újabb állomásához érkezett, konkrétan a forgatókönyv szerinti, a tárgyban benyújtott előterjesztés megvitatásához, melynek véleményezésére az adott Tagönkormányzat a Társulás Társulási Megállapodása értelmében jogosított és egyben kötelezett. A tárgyban a döntéshozás joga az intézményt fenntartó Alsó- Tisza-menti Önkormányzati Társulás Társulási Tanácsa feladat- és hatáskörébe tartozik. A Társulás Társulási Tanácsa jóváhagyását követően az elvárt eredmény sikeréhez nélkülözhetetlen a szükséges intézkedések megtétele, az alábbiakra is figyelemmel.

Az intézmény fenntartója a nemzeti köznevelésről szóló 2011. évi CXC. törvény 85. § (1) bekezdése szerint eljárva érvényesíti egyetértési jogát az átszervezett köznevelési intézmény szakmai programja, SZMSZ-e és házirendje vonatkozásában, igazodva az intézmény módosítandó alapító okiratában foglaltakhoz.

A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről szóló 15/1998. (IV. 30.) NM rendelet (továbbiakban: NM rendelet) 41. § (1) bekezdése értelmében a *bölcsődei ellátás* ezen jogszabály 10. mellékletében lefektetett „Bölcsődei nevelés-gondozás országos alapprogramja” alapján folyhat. A (2) bekezdés szerint eljárva, ezen országos alapprogramra építkezve, a bölcsődei ellátást nyújtani szándékozó intézmény **helyi szakmai program** készítésére kötelezett.

Az intézmény megbízott vezetője az Alsó Tisza-menti Többcélú Óvodák és Mini Bölcsődéken belül működő Csanyteleki Óvoda és Mini Bölcsőde tagintézmény *szakmai programját adaptálta a*  Tömörkényi Mini Bölcsőde tagintézményére, majd most a *Felgyői Bölcsőde tagintézményére, továbbá elkészítette a tagintézmény szervezeti és működési szabályzatát, valamint a házi rendjét.*

A szakmai program létének fontosságát jelzi, hogy az alappillére a nevelési-gondozási feladatoknak, továbbá a többcélú óvoda és mini bölcsőde *működési engedélyezési eljárása során szükséges dokumentumok egyike*, melyben a Csongrád-Csanád Vármegyei Kormányhivatal Hatósági Főosztálya Szociális és Gyámügyi Osztálya fog eljárni, melynek során szakértői kirendelés keretében véleményezteti az illetékes bölcsődei módszertani szervezet által.

**Tisztelt Képviselő-testület!**

Indítványozzuk a tárgyi előterjesztéshez 1. mellékletként csatolt szakmai program és házirend, továbbá a határozati javaslat változtatás nélküli elfogadását, annak az Alsó- Tisza-menti Önkormányzati Társulás Társulási Tanácsa elé történő benyújtását.

C s a n y t e l e k, 2023. február 10.

Tisztelettel:

………………………………….. …………………………….

Erhard Gyula Kató Pálné

polgármester jegyző

**…/2023. (II. .. .) Ökt határozat**

**Tárgy:**  *Felgyői Mini Bölcsőde szakmai programja, SZMSZ-e és házirendje véleményezése*

**Határozati j a v a s l a t**

**Csanytelek Község Önkormányzata Képviselő-testülete** napirendje keretében megtárgyalta fenti tárgyban benyújtott előterjesztésben és ahhoz 1. mellékletként csatolt,

az *Alsó- Tisza-menti Többcélú Óvodák és Mini Bölcsődék*

*(Felgyői Mini Bölcsőde)*

*szakmai programjában, SZMSZ-ében, házirendjében* foglaltakat,

melyet *változtatás nélkül jóváhagy*

(az Alsó- Tisza-menti Önkormányzati Társulás Társulási Megállapodása

V. fejezet 12. pontjába foglalt jogalapon) és

javasolja annak

a Társulás Társulási Tanácsa általi elfogadását,

egyben

az átszervezett köznevelési intézmény működési engedélyezési eljárása során

a fenntartó által jóváhagyott szakmai program benyújtását

az eljárás lefolytatására első fokon eljárni jogosult szerv számára.

Végrehajtás határideje: szakmai program véleményének fenntartó számára való benyújtásra: azonnal

Végrehajtásért felelős: Erhard Gyula polgármester, Kató Pálné feladatellátó jegyző

Beszámolás határideje: szakmai program benyújtását követő soros ülésen

Határozatról értesítést kap:

* Alsó- Tisza-menti Önkormányzati Társulás Társulási Tanácsa Elnöke
* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné feladatellátó jegyző és általa
* Szabóné Pálinkás Györgyi köznevelési intézmény vezetője (Felgyő/Csanytelek)
* Irattár