# *Csanytelek Község Önkormányzata Jegyzőjétől*





***6647 Csanytelek, Volentér János tér 2. sz.***

## 🖀: 63/578-512, 06/20/3142365 Email: jegyzo@csanytelek.hu

CS/302-1/2023.

**E l ő t e r j e s z t é s**

**Csanytelek Község Önkormányzata Képviselő-testület 2023. februári ülésére**

**Tárgy:**  *Az önkormányzat szervezeti és működési szabályzatáról szóló 14/2015. (XI. 27.) önkormányzati rendelet módosításának kezdeményezése, önkormányzati rendeletbe foglalása*

**Tisztelt Képviselő-testület!**

Tájékoztatom Önöket arról, hogy 2022. július 19. napján a központi jogalkotó Magyarország Alaptörvényének 11. módosításáról hozott döntést. A törvényhez fűzött általános indokolás értelmében az *ország területi tagozódására, történelmi hagyományokra a megyék elnevezését vármegyékre változott 2023. január 1. napjától.* A magyar közigazgatás területi egységei az államalapítástól 1949. évig a vármegyék voltak, melynek a magyar jogrendbe való visszaállítása lehetővé teszi az ezeréves magyar államiság alkotmányos hagyományainak tovább élését. A vármegye kifejezés a magyar államszervezés, a nemzeti szuverenitás és általa az európai civilizáció megvédésére irányul.

Az Alaptörvény módosítása a 4. cikk - F) pont (2) bekezdésében – kapott helyet, miszerint a megyékre szövegrész helyett a vármegyékre szövegrész lépett. A módosító jogszabály értelmében a megye elnevezés mindaddig használható, amíg az Alaptörvény szerinti vármegyére való áttérés a felelős gazdálkodás elveihez való igazodása meg nem valósul.

A módosítás az SZMSZ 1. § (3) bekezdés a) pontját érinti: a „megyén” szöveg helyébe a „ vármegyén” szöveg lép.

A rendelet 21. § (1) bekezdése szerepel a testület ülésének jegyzőkönyve készítése szabályozása, miszerint az első tagmondatában a képviselő-testület ülésén elhangzottak rögzítése „*hangfelvételen”* történik szöveg helyébe a „*szövegszerkesztőbe* történik” szöveg jelenik meg. Ennek indoka, hogy a testület tagjai közül több évtizede óta nem fordult elő olyan eset, hogy kezdeményezte volna az ülésen elhangzottak visszahallgatását, mert az ülésen nem szószerinti, hanem lényegere-törő leírás alkalmazását írja elő a jogalkotó. A magnó kezelése külön odafigyelést igényel, költséggel jár és munkaigényes annak lehallgatása és feltöltése. Jelentősen megkönnyíti a jegyzőkönyv készítés folyamatát a szövegszerkesztő használata, mert azzal időt és pénzt tud az önkormányzat költségvetésében megtakarítani. Nincs olyan más szabályozás, ami tételesen előírná a hangfelvétel készítés kötelező alkalmazását, ezért kezdeményezem a fent írt változás rendeletbe való rögzítését.

A rendelet 28. § (8) bekezdése tartalmazza a hivatal feladatellátása során alkalmazható programok ügycsoportokra bontott megjelenítését, amely annak kiadása óta többször is változott, így az informatikai háttér lekövetése érdekében elkerülhetetlen ennek a bekezdésnek módosítása, amely a rendelet-tervezetben lekövethető.

Az önkormányzati rendelet hatályba léptetése időpontjaként 2023. március 1. napját javaslom a csatolt indokolásban foglatka fegyelembe-vételével.

**Tisztelt Képviselő-testület!**

Az önkormányzat szervezeti és működési szabályzatáról szóló 14/2012. (XI. 27.) önkormányzati rendelet (a továbbiakban: SZMSZ) 22. § (8) bekezdésében rögzített *feladatom teljesítése érdekében* és az ugyanezen § (1) bekezdésében írt *rendelet alkotási kezdeményezési jogkörömben eljárva* nyújtom be az általam elkészített, ezen előterjesztéshez csatolt rendelet-tervezetet jóváhagyásra.

Az SZMSZ 22. § (5)-(6) bekezdésében írt kötelezettségemnek is eleget-téve arról is tájékoztatom Önöket, hogy az általam elkészített rendelet-tervezet szövegét és annak 1. mellékletét a hivatal hirdetőtábláján 2022. november 10. napján közzétettem és az 5 napos lakossági véleményezési határidő eltelte után megállapítottam, hogy a rendelet-tervezethez *javaslat nem érkezett,* melyrőla rendelet-tervezet előkészítésébe bevont *Ügyrendi Bizottságot* tájékoztattam.

Minden önkormányzati rendelet-tervezetet, annak Képviselő-testület elé terjesztése előtt az SZMSZ 22. § (2)-(3) bekezdésben írt módon *véleményeztetni kell az Ügyrendi Bizottsággal* és tárgyától függően a *Pénzügyi Ellenőrző, Foglalkoztatáspolitikai és Településfejlesztési Bizottsággal.* A jogszabályszerkesztésről szóló 61/2009. (XII. 14.) IRM rendelet 58. § (1) bekezdése értelmében, *ha egy adott rendelet előkészítése során valamely szerv* (esetünkben a bizottságok)

jogszabályban (SZMSZ mint önkormányzati rendelet) **érvényességi kelléknek minősülő véleményezési jogkörrel rendelkezik,**  akkor **a rendelet-tervezet bevezető részében a véleményezés tényét fel kell tüntetni.**

Tekintettel arra, hogy a jogalkotásról szóló 2010. évi CXXX. törvény (a továbbiakban: Jat.) 17. §-a úgy rendelkezik, hogy a jogszabály előkészítője *előzetes hatásvizsgálat készítésére* kötelezett, ezért annak is eleget téve, ezen előterjesztéshez mellékelem az általam vélelmezett, e rendelet végrehajtása során jelentkező várható kihatásokat.A Jat. 18. §-a előírja a jogszabály előkészítője számára azon kötelezettséget is, hogy a rendelet- tervezetéhez *indokolást* kell készíteni, benne a társadalmi, gazdasági, szakmai okokra és célokra utalva, megjelölve a jogi szabályozás várható hatásait. Ennek további részleteit az általam írt *általános* és *részletes indokolás* tartalmazza, ezért azt itt nem ismétlem meg, de javaslom annak tanulmányozását a rendelet-tervezetben foglaltak könnyebb értelmezése érdekében.

**Tisztelt Képviselő-testület!**

A tárgyi rendelet-tervezet a Jat.-ban és annak végrehajtására kiadott, a jogszabályszerkesztéséről szóló 61/2009. (XII. 14.) IRM rendeletben rögzített szabályoknak megfelel, ezért a Jat. 22. § (2) bekezdésében foglaltakra hivatkozva indítványozom *ezen előterjesztés és a hozzá csatolt előzetes hatásvizsgálat, az általános és részletes indokolásban foglaltak, a normaszöveget tartalmazó rendelet-tervezet megvitatását, az Ügyrendi Bizottság és a Pénzügyi Ellenőrző, Foglalkozáspolitikai és Településfejlesztési Bizottság által kiadott előterjesztésében írtak figyelembevételét, a felsoroltak változtatás nélküli elfogadását és a tárgyi rendelet-tervezetből helyi önkormányzati rendelet alkotását.*

C s a n y t e l e k, 2023. február 9.

Tisztelettel:

……………………………..

Kató Pálné jegyző