**Csanytelek Község Önkormányzata Csanytelek Község Önkormányzata**





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/298-3/2023.

**E l ő t e r j e s z t é s**

**a Csanytelek Község Önkormányzata Képviselő-testülete 2023. februári ülésére**

**Tárgy:** *Az Alsó- Tisza-menti Önkormányzati Társulás Társulási Megállapodása egységes szerkezetbe foglalt 11. módosításának véleményezése*

**Tisztelt Képviselő-testület!**

Emlékeztetjük Önöket arra, hogy az Alsó- Tisza-menti Önkormányzati Társulás Társulási Megállapodása a kiadása óta már 10 módosításon esett át. A 6. módosítást a CS/625/2018. iktatószám alatt, 2018. februári ülés napirendi pontjaként nyújtottunk be Önök elé, amely időrendben tartalmazta a Társulás Társulási Megállapodása 1. – 6. módosítását eredményező változásokat, amely Önök által könnyen hozzáférhető saját testületi dokumentumai, vagy az önkormányzat honlapján az előterjesztések között, ezért annak megismétlése nem indokolt. A 7. módosítás 2018. szeptemberi, majd 2019. január 1. napján kibővült intézményi ellátást tartalmazó 9. módosítás és 2020. évben intézmény megszűnés rögzítését és végül 2020. évben Elnöki jogkörben hozott döntéseket foglalja magába.

Visszautalunk a Képviselő-testület 2018. augusztusi ülésén és jelen ülésen véleményezett Társulási Tanács elé benyújtott előterjesztésre, amelyben együttműködést vállalt a Társulás által fenntartott *Alsó- Tisza-menti Többcélú Óvodák és Mini Bölcsődék szervezeti bővítésével járó feladatellátás végrehajtása érdekében*, melynek soros lépcsőfoka a Társulás Társulási Megállapodása módosítását eredményezi.

Az intézmény

* szervezeti átalakítását,
* a *Felgyői* Mini Bölcsőde fenntartói és működtetési joga átvételét, annak
* törzskönyvi nyilvántartásba vételét

a Társulás alapdokumentumába kell rögzíteni ahhoz, hogy *a Felgyő Községi Önkormányzattól átvállalt bölcsődei ellátás kötelező önkormányzati feladata* külön feladatellátási és pénzügyi feladatellátási megállapodásba kerüljön, amely nélkülözhetetlen a tagintézményként történő működéshez.

A köznevelési intézmény *szervezeti átalakítása* akként jelenik meg, hogy az eddigi struktúra, a Felgyői székhelyű óvoda és 2018. szeptember 01. napjától a Csanyteleki Óvoda és Mini Bölcsőde mint tagintézmény mellé, újabb tagintézmény: a *Tömörkényi Mini Bölcsőde* 2019. január 01. napjától való becsatlakozását követően újabb bővülés várható *2023. május 1. napjával*, a **Felgyői Mini Bölcsőde** feladata átadás-átvételével, amely tényt a Társulás Társulási Megállapodásában és az intézmény Alapító Okiratában is rögzíteni kell ahhoz, hogy a Társulás és Felgyő Községi Önkormányzat között végbement feladat átadása – átvétele, az intézményi fenntartói, működtetői joga gyakorlása a vonatkozó központi jogszabályban foglaltaknak megfeleljen.

Eljárásjogi szempontból kiemelt jelentőséggel bír a Magyar Államkincstár Csongrád-Csanád Vármegyei Igazgatósága által vezetett *törzskönyvi nyilvántartás,* amely minden alapadatot és annak változását tartalmazza mind az önkormányzat, mind a társulás és intézményeire vonatkozóan. Ehhez az eljáráshoz be kell csatolni a feladatellátásban bekövetkezett változást igazolandóan a Társulás Társulási Megállapodását, az azt jóváhagyó fenntartói határozatot, a formanyomtatványokat és a Feladatellátási megállapodást is, amely a Társulási Megállapodás melléklete.

Felgyő Községi Önkormányzat Képviselő-testülete határozatába foglalta egyetértését és hozzájárulását adta, mint az intézmény székhelye szerinti testület, az eddigi Csanytelek Község Önkormányzatával közös igazgatás alatt működő intézmény átszervezéséhez, Tömörkény Községi Önkormányzat feladata átvállalásával új szervezeti forma létrehozásához, az intézmény nevének ismételt megváltoztatásához. Nem kell az intézmény nevét ismét megváltoztatni ahhoz, hogy az intézményhez csatlakozhasson a **Felgyői Mini Bölcsőde** tagintézménye, mert az már adott.

A Társulás Társulási Tanácsa tárgyalta és változtatás nélkül elfogadta a Társulás Feladatellátó jegyzője által beterjesztett, a bölcsődei ellátás bevezetésénél alkalmazandó vonatkozó központi jogszabályok alapján összeállított forgatókönyvben foglaltakat, melynek sarkalatos pontja a tárgyi *Megállapodás érintett pontjaiban szükséges változtatások átvezetése,* mellyel eljutottunk a Megállapodás 11. módosításához, amely 2023. május 01. napján léphet hatályba akkor, amennyiben minden feladatellátásban érintett Tagönkormányzat minősített többséggel hozott döntésével egyetértését adja a társulási intézmény szervezeti bővítéséből adódó feladatok végrehajtásához és a Társulás Társulási Tanácsa határozatával jóváhagyja azt.

**Tisztelt Képviselő-testület!**

Javasoljuk tárgyi előterjesztésben, a hozzá csatolt Társulási Megállapodásban és a határozati javaslatban foglaltak megtárgyalását, a Társulás Társulási Tanácsa tárgyban hozott határozatai figyelembe vételével, annak változtatás nélküli elfogadását.

C s a n y t e l e k, 2023. február 7.

Tisztelettel:

…………………………….. …………………………

Erhard Gyula Kató Pálné

polgármester jegyző

**…./2023. (II...) Ökt határozat**

**Tárgy:** *Az Alsó- Tisza-menti Önkormányzati Társulás Társulási Megállapodása egységes szerkezetbe foglalt 11. módosítása véleményezése*

**Határozati j a v a s l a t**

1. **Csanytelek Község Önkormányzata Képviselő-testülete** tárgyi előterjesztést megtárgyalta és a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 88. (2) bekezdésében foglaltak szerint eljárva, minősített többségű döntését az 88. § (1) bekezdésében és a 93. §-ban rögzített szabályok betartásával,

**az Alsó- Tisza-menti Önkormányzati Társulás Társulási Megállapodása**

**egységes szerkezetbe foglalt 11. módosítását**

változtatás nélkül **j ó v á h a g y j a**,

amely **2023. május 01. napján lép hatályba**

ezen határozathoz **1. mellékletként csatolt formában és tartalommal,** melynek elválaszthatatlan részét képezi a Társulás Társulási Tanácsa külön határozatával jóváhagyott

*feladat-ellátási megállapodása és annak melléklete.*

1. Csanytelek Község Önkormányzata Képviselő-testülete javasolja a tárgyi előterjesztés szerint benyújtott Társulási Megállapodás Alsó- Tisza-menti Önkormányzati Társulás Társulási Tanácsa általi, minősített döntéssel való, változtatás nélküli e l f o g a d á s á t.
2. Csanytelek Község Önkormányzata Képviselő-testülete felhatalmazza a település Polgármesterét a tárgyi Társulási Megállapodás aláírására.

Végrehajtás határideje: azonnal és folyamatos, 2023. április 30. (Megállapodás aláírása) forgatókönyv szerint

Végrehajtásért felelős: Kató Pálné a Társulás Törvényességi Felelőse, Feladatellátó jegyző

Beszámolás határideje: végrehajtást követő soros ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula Csanytelek Község Önkormányzata Polgármestere, Társulási Tanács Elnöke,
* Bánfi Sándor Tömörkény Községi Önkormányzat Polgármestere, Társulási Tanács Alelnöke,
* Horváth Lajos Felgyő Községi Önkormányzat Polgármestere, a Társulás Tagja,
* Bedő Tamás Csongrád Városi Önkormányzat Polgármestere, a Társulás Tagja,
* Kató Pálné Csanyteleki Polgármesteri Hivatal Vezetője, Feladatellátó, Törvényességi Felelős
* Tóth Józsefné a Csanyteleki Polgármesteri Hivatal Adó- és Pénzügyi Iroda Vezetője
* Irattár