Csanytelek Község Önkormányzata Csanytelek Község Önkormányzata





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/8- 1/2023.

**E l ő t e r j e s z t é s**

**Csanytelek Község Önkormányzata Képviselő-testülete 2023. februári ülésére**

**Tárgy:** *Alsó- Tisza-menti Többcélú Óvodák és Mini Bölcsődék Alapító Okirata módosítása véleményezése*

**Tisztelt Képviselő-testület!**

Emlékeztetjük Önöket a **Csanytelek Község Önkormányzata Képviselő-testülete** a 7/2018. (I. 26.) Ökt szám alatt kiadott azon testületi döntésre, miszerint az önkormányzat 2018. szeptember 01. napjától kötelező feladatává vált *bölcsődei ellátás, melyet az Alsó- Tisza-menti Önkormányzati Társulásra, mint az Alsó- Tisza-menti Egyesített Óvoda fenntartójára ruházott át, amely döntéshozóként a köznevelési intézmény, benne a Csanyteleki Tagintézmény köznevelési feladatát átszervezte és az intézmény eddigi nevét Alsó- Tisza-menti Többcélú Óvodák és Mini Bölcsőde elnevezésre módosította, a Társulás Társulási Tanácsa 6/2018. III. 13.) Atmöt sz. alatti határozatával.*

A Társulás Társulási Megállapodása 6. módosítása és annak mellékleteként csatolt feladat-ellátási megállapodás2. módosítását tartalmazó előterjesztésben foglaltakat mind a 4 Tagönkormányzat tárgyalta, jóváhagyta, így a Társulás Társulási Tanácsa a 7/2018. (II. 13.) Atmöt és 8/2018. (II. 28.) Atmöt határozatába rögzítetten elfogadta a bölcsődei ellátás feladata átadás – átvételére irányuló megállapodásában szabályozott dokumentumokat.

**Tömörkény Községi Önkormányzat Képviselő-testülete** 49/2018. (VIII. 28.) Kt. és 50/2018. (VIII. 28.) Kt. határozatával **a bölcsődei ellátás** *kötelező önkormányzati feladatát átruházta a Társulásra, melyet a Társulás Társulási Tanácsa határozatába foglalva átvállalt és intézkedések megtételét rendelte el.*

A Társulás és a Feladatellátó jegyző között megkötött, 2019. január 01. napjával módosított Társulási Megállapodás és a *Feladatellátási megállapodás,* melyben rögzítésre került a *Társulás fenntartásában lévő intézmény nevének Alsó- Tisza-menti Többcélú Óvodák és Bölcsődék elnevezésre, valamint változott az intézmény gazdálkodási feladatellátási megállapodása* a Tagönkormányzatok javaslata alapján a Tárulás Társulási Tanácsa döntése szerint.

Az átvállalt feladat alapdokumentumba való felvétele a *Társulás Társulási Megállapodása kiegészítésével*  megy végbe, amely **az óvodai és bölcsődei ellátások keretében már tartalmazza a Tömörkény, Kossuth u. 112. sz. alatt kialakított ingatlanban működtetett mini bölcsőde *tagintézménye létét, amely a* Felgyői székhelyű *nevelési intézmény neve, szervezeti felépítése megváltoztatásával járt.***

A Társulás Társulási Megállapodása, a Feladatellátási megállapodás, annak pénzügyi megállapodása, Szervezeti és Működési Szabályzata ismételt módosítását, vele együtt az *intézmény Alapító Okirata változtatását* a **Felgyői Mini Bölcsőde (Felgyő, Templom u. 1. sz.)** a jelenleg Társulásba adott óvoda feladatellátását biztosító épületben kapott helyet, melynek2023. május 1. napjától való Társulásba adása – vétele elengedhetetlenné teszi, mert az intézmény feladatköre kibővül és a Felgyői Óvoda neve **Felgyői Óvoda és Mini Bölcsőde** névre változik, ugyanakkor a Felgyői székhelyű intézmény neve nem módosul. Erről a Felgyő Községi Önkormányzat Képviselő-testülete 6/2023. (II. 26.) Kvt. határozatával döntött.

A Társulás Társulási Megállapodása jóváhagyását tanúsító Tagönkormányzati és Társulás Társulási   
Tanácsa által hozott határozatok kivonatai, az érintettek által saját kezűleg aláírt Társulási Megállapodás eredeti példányai, a vonatkozó változásjelentő nyomtatványok, benne az Alapító Okirat módosított és egységes szerkezetbe foglalt változatának a MÁK Csongrád-Csanád Vármegyei Igazgatóságához elektronikus formátumban való megküldése szükséges ahhoz, hogy *az önkormányzat kötelező feladatává vált bölcsődei ellátás feladata, továbbá a feladat ellátását biztosító intézmény átszervezése, újabb tagintézménnyel való bővítése, a Felgyői intézmény nevének változása átvezetése megtörténjen a törzskönyvi nyilvántartáson.*

Az államháztartásról szóló 2011. évi CXCV törvény (a továbbiakban: Áht.) 8/A. § (2) bekezdés és 9. § a) pontja értelmében *az alapító okiratot és annak módosítását az alapító szerv* *adja ki a kincstár által rendszeresített formanyomtatvány alkalmazásával,* az államháztartásról szóló törvény végrehajtásáról szóló 368/2011. (XII. 31.) Korm. rendelet 5. § (1)-(2) és (4) bekezdésébe foglaltak szerinti eljárásrendben.A Magyar Államkincstár illetékes igazgatósága csak a honlapjáról letöltött formanyomtatvány szerinti alapító okiratot fogadja be a törzskönyvi nyilvántartásban történt változás átvezetésére, melynek eleget téve az  *Alsó- Tisza-menti Többcélú Óvodák és Mini Bölcsődék szervezeti változását tartalmazó módosító Alapító Okiratot az 1. melléklet szerint, az egységes szerkezetbe foglalt Alapító Okiratot a 2. melléklet szerint javasoljuk jóváhagyásra* a Társulás Társulási Tanácsa számára.

Ennek a hatósági eljárásnak köszönhetően nyílik majd lehetőség az ismét átszervezett intézményen belül a Felgyői Mini Bölcsőde tagintézménye számára 2023 május 1. napjától történő feladat-finanszírozásra való jogosultsága megszerzésére, melynek leigénylésére idén ősszel kerülhet sor. Addig Felgyő Községi Önkormányzatnak idei évi költségvetése terhére meg kell előlegeznie az átszervezett intézményen belül a Felgyői Mini Bölcsőde tagintézmény működtetéséhez szükséges költségek fedezetét, melyet a központi költségvetés utólag lefinanszíroz.

A tárgyi intézmény feladatait a vonatkozó központi jogszabályok, az intézmény fenntartója által kiadott okiratok, a Társulás Társulási Megállapodása, a feladatellátási megállapodások, továbbá szakmai anyagok, jelesül az *intézmény Alapító Okirata,* a Szervezeti és Működési Szabályzata, valamint a Szakmai programja, a Házirendje *tartalmazza azon jogokat és kötelezettségeket, amelyek az intézményt és annak szolgáltatásait igénybe vevőket érinti.*

Az intézmény Alapító Okirata változását, benne az intézmény átszervezése miatt módosult feladatellátást, a *bölcsődei ellátás Felgyő községben való bevezetése tényét szintén át kell vezettetni a MÁK illetékes igazgatósága által vezetett törzskönyvi nyilvántartáson,* hiszen ennek ismeretében kerülhet sor a feladatmutatók szerinti költségvetési állami támogatás nyújtására, melyből a Felgyői bölcsődei 1 csoport (7 fő kisgyermek) és a közalkalmazottak (1 fő kisgyermeknevelő és 1 fő bölcsődei dajka alkalmazása) illetménye, az intézmény működési költsége fedezete biztosítható.

Az intézmény Alapító Okiratában történt változások átvezetése elengedhetetlen feltétele *az intézmény szolgáltatói nyilvántartásba vételének, a működési engedélye módosításának,* mely kérelemhez egyéb dokumentumok csatolása is szükséges ahhoz, hogy a hatósági engedély birtokában idén május 1. napjával megkezdődhessen a Felgyői Tagintézményben a többcélú óvodák és mini bölcsődék intézményén belül a Felgyői mini bölcsőde működtetése.

**Tisztelt Képviselő-testület!**

Kezdeményezzük a tárgyi előterjesztés, az ahhoz csatolt Alapító Okirat módosító és egységes szerkezetbe foglalt változata tárgyalását és a határozati javaslat változtatás nélküli elfogadását, továbbá annak Társulás Társulási Tanácsa előtti képviseletét a Társulás Társulási Megállapodása V. Fejezete 12. pont f) alpontja szerinti jogkörében eljárva.

C s a n y t e l e k, 2023. február ...

Tisztelettel:

…………………………………. ………………………….

Erhard Gyula Kató Pálné

polgármester jegyző

**…./2023. (II. ... .) Ökt határozat**

**Tárgy:** *Az Alsó- Tisza-menti Többcélú Óvodák és Mini Bölcsődék Alapító Okirata módosítása*

### Határozati j a v a s l a t

*Csanytelek Község Önkormányzata Képviselő-testülete a tárgyi előterjesztést megtárgyalta és az alábbi döntést hozta:*

A Képviselő-testület az Alsó- Tisza-menti Önkormányzati Társulás Társulási Megállapodása V. Fejezete 12. pontja f) alpontjában foglaltak szerint eljárva véleményezte

az Alsó- Tisza-menti Többcélú Óvodák és Mini Bölcsődék

ezen határozathoz 1.mellékletként csatolt *Alapító Okirata módosítását* és az

Alsó- Tisza-menti Többcélú Óvodák és Mini Bölcsődék

2.mellékleteként csatolt *módosításokkal egységes szerkezetbe foglalt Alapító Okiratát,*

melyben foglaltakkal egyetért és javasolja a Társulás Társulási Tanácsának a tárgyban benyújtott okiratok 2023. május 01. napjával történő hatályba léptetéssel való jóváhagyását.

Végrehajtás határideje: azonnal, legkésőbb 2023. 04.30.

Végrehajtásért felelős: Erhard Gyula polgármester (Társulás Társulási Tanácsa Elnöke)

Kató Pálné Feladatellátó jegyző (Társulás Törvényességi felelőse)

Beszámolás határideje: soros ülés

Határozatról értesítést kap:

* Erhard Gyula a Társulás Társulási Tanácsa Elnöke, Csanytelek Község Önkormányzata Polgármestere,
* Kató Pálné Csanyteleki Polgármesteri Hivatal Vezetője, Feladatellátó jegyző, Törvényességi Felelős, általa Társulás Társulási Tanácsa Tagjai (Székhelyén),
* Szabóné Pálinkás Györgyi az Alsó- Tisza-menti Többcélú Óvodák és Mini Bölcsődék intézményvezetője, a Csanyteleki Tagintézmény Vezetője (Helyben)
* Tóth Józsefné a Csanyteleki Polgármesteri Hivatal Adó- és Pénzügyi Iroda Vezetője
* Irattár